**សម្ភាសរបស់ឈ្មោះ កែវ សុខឃី**

ក៖ អ្នកសម្ភាសឈ្មោះ : ហេង សុជីវី ខ៖ អ្នកត្រូវបានគេសម្ភាសឈ្មោះកែវ សុខឃី

**ពត៌មានសង្ខេបឈ្មោះ កែវ សុខឃី**

*គាត់មានឈ្មោះកែវ សុខឃី​ ភេទស្រី អាយុ៥៧ឆ្នាំ ទីកន្លែងកំណើតនៅភូមិតានោង ឃុំតានោង ស្រុកកោះទទឹង ខេត្តកំពង់ចាម ទីលំនៅបច្ចុប្បន្ន គាត់ជួលផ្ទះនៅភ្នំពេញ សព្វថ្ងៃគាត់រស់នៅតែម្នាក់ឯង ប្រកបមុខរបរកោសខ្យល់ ដើម្បីចិញ្ចឹមជិវិត។ គាត់មានបងប្អូន៥នាក់ ស្រី៣ ប្រុស២ គាត់ជាកូនទី៣នៃគ្រួសារ បងប្អូនគាត់មានមុខរបរធ្វើបន្លែ ហើយប្អូនគាត់មានឡានស៊ីឈ្នួលទៅថៃ ។ ម្តាយគាត់ឈ្មោះញឹប ឪគាត់ឈ្មោះតាឈឹម កាលពីគាត់នៅរស់ គាត់ប្រកបមុខរបរធ្វើស្រែចម្ការ ហើយស៊ីឈ្នួលប៉េះម្ទេសអោយគេ គាត់ទាំងពីរអនិច្ចកម្មអស់ហើយ។ គាត់មិនបានរៀបការទេ ប្តីរបស់គាត់បានរត់ចោលគាត់ តាំងពីគាត់មានទម្ងន់២ខែម្ល៉េះ គាត់មានកូនប្រុសម្នាក់ កូនគាត់អាយុ៣០ឆ្នាំជាងហើយ កើតឆ្នាំចរ គាត់បានរៀបការមានកូន៣នាក់ ។ យាយខាងម្តាយគាត់ឈ្មោះជា តាកែវ និងខាងម៉ែគាត់ឈ្មោះយាយអ៊ុត តាជួប គាត់មានមុខរបរលង្វៃកប្បាស ត្បាញក្រមាលក់ ជីដូនជីតាគាត់ កាលពីមុនរកស៊ីមានណាស់​ កឺគាត់តាកែកប្បាសនៅខេត្តកំពង់ចាម។*

ក៖ ចាស ! ជាដំបូង សូមជម្រាបសួរអ៊ី!

ខ៖អរគុណ!

ក៖ចាស អ៊ី! ថ្ងៃនេះ ខ្ញុំមានឪកាស មកសម្ភាសអ៊ី! ហើយអ្ហឺ​...ថ្ងៃសម្ភាស ត្រូវជាថ្ងៃទី២៥ ខែ៩ ឆ្នាំ២០១៨ ហើយចឹង! ខ្ញុំមានឈ្មោះថាហេង សុជីវី អ្នកសម្ភាស ហើយអ៊ីវិញ មានឈ្មោះអីដែរ?

ខ៖ឈ្មោះកែវ សុខឃី

ក៖ចាស អ្ហឺ...អ៊ី! ឈ្មោះហ្នឹង ត្រូវមួយអត្តសញ្ញាណប័ណ្ណនិងនាមត្រកូលអ៊ី?

ខ៖ខ្ញុំអត់មានអត្តសញ្ញាណប័ណ្ណអ្ហេ ហើយមានតែសៀវភៅ គ្រួសារ! ចឹង! នៅផ្ទះ...

ក៖អញ្ចឹង! ត្រូវជាមួយសៀវភៅគ្រួសារអ្ហេអ៊ី?

ខ៖ចាស ហ្នឹងហើយ

ក៖ហើយឈ្មោះអ៊ី មានឈ្មោះហៅ ក្រៅទៀត ផ្សេងពីហ្នឹងអ្ហេ?

ខ៖ឈ្មោះហៅ យាយម៉ាប់ៗ

ក៖មិនចឹងអ៊ី?

ខ៖ត្បិត! តែខ្ញុំធាត់អ្ហូ យាយម៉ាប់ៗហ្នឹង កោសខ្យល់!

ក៖អូ...ដាក់អហសនាមអីណាអ្ហេ?

ខ៖ចាស គេហៅ! ដាក់សនាមចឹង

ក៖ចាស ហើយអ៊ី រាល់ថ្ងៃ! ធ្វើការអ៊ីអីដែរ?

ខ៖មានធើការអីទេ ម្ងៃ! បាន៥០០០ ។

ក៖ទីតាំងនៅណាដែរ?

ខ៖នៅលើទ្រនុប នៅទ្រនុបទួលគោកអ្ហា ជួលផ្ទះគេ ម្ងៃ! ម៉ាមឿន អត់មានលុយថ្លៃផ្ទះគេទៀតហ្នឹងអ្ហា យើងចាស់ហើយ យើងទៅរកអីបាន?

ក៖ហើយការងារហ្នឹង អ៊ី! ស្រលាញ់ រឺក៏អី?

ខ៖ចុះ! យើងរក ការងារធ្វើមិនបាន យើងចេះតែកោសខ្យល់អោយគេទៅ

ក៖ម្ងៃ! អ៊ីអាចនឹងរក ប្រាក់ចំណូលបានអ្ហេ?

ខ៖គេហៅកោសចឹង បានអ្ហា បាន៥០០០ ម៉ាមឿន! អីហ្នឹង។

ក៖ហើយអ៊ី! ប្រកបមុខរបរម៉ានឆ្នាំអ្ហាអ៊ី?

ខ៖បាន ៣០ឆ្នាំហើយ

ក៖យូរហើយ...!

ខ៖ចាស

ក៖ហើយអ៊ី អាយុម៉ានហើយ ឆ្នាំហ្នឹង?

ខ៖អាយុ៥៧

ក៖កើតនៅឆ្នាំណា ចាំអ្ហា​ អត់?

ខ៖ឆ្នាំមិនស្គាល់ទេ

ក៖ចុះឆ្នាំខ្មែរយើង?

ខ៖អត់ទេ!

ក៖ហើយអ៊ី នៅស្រុកណាដែរ?

ខ៖ខ្ញុំ នៅខេត្តកំពង់ចាម ស្រុកកោះទទឹង ខេត្តកំពង់ចាម...

ក៖ភូមិអីដែរអ៊ី?

ខ៖ភូមិតានោង ឃុំតានោង

ក៖ហើយសព្វថ្ងៃ ផ្លាស់ទីមកនៅពេញហ្នឹង នៅណាដែរ?

ខ៖នៅអ្ហឺ...នៅអ្ហឺ...លើ! ទូលគោកអូ ថ្នល់អាទេះភ្លើង

ក៖ហើយម៉ោនៅហ្នឹង ជួលគេអ្ហេ?មែនម៉ោ មួយបងប្អូនអីអ្ហេ ណ្ណអ៊ីណ្ណ?

ខ៖អត់ទេ មែនម៉ោ ជាមួយបងប្អូនអ្ហេ នៅ! ជួលគេនៅ។

ក៖ហើយអ៊ី! ម៉ោជាមួយអ្នកភូមិ រឺក៏ម៉ោ ម្នាក់ឯង?

ខ៖ម៉ោ ម្នាក់ឯង!

ក៖ម្នាក់ឯងទៀត?

ខ៖ចាស

ក៖ចុះអ៊ី មានបងប្អូនម៉ាននាក់?

ខ៖អើយ...បងប្អូន គេមិនរាប់អានខ្ញុំទេ! បងប្អូនខ្ញុំ៥នាក់ ប៉ុន្តែគេ មិនរាប់អានទេ ៤នាក់ហ្នឹងអ្ហា! វាឃើញយើងដើរតែលតោលហ្នឹង គេមិនរាប់អានយើងទេ ។

ក៖អ៊ី កូនទីម៉ាននៃគ្រួសារ?

ខ៖ខ្ញុំកូនទី...ទី៣ហើយ

ក៖បងប្អូនអ៊ី ស្រីម៉ាននាន់ប្រុសម៉ាននាក់?

ខ៖ស្រី៣នាក់ ប្រុស២នាក់ ប៉ុន្តែ គេមិនទទួលស្គាល់យើងទេ ។ ទទួលស្គាល់តែពេល យើងមានលុយ ដល់យើងអត់លុយ គេមិនទទួលស្គាល់ទេ ។

ក៖អ៊ី បងប្អូនអ៊ី! សព្វថ្ងៃ គាត់នៅណាខ្លះ?

ខ៖នៅកំពង់ចាម ទាំងអស់គ្នា

ក៖គាត់ប្រកបមុខរបរអី?

ខ៖ធើប៉ាឡែ ធើអីចឹងទៅ...បើអាពៅខ្ញុំអ៊ីណ្ណោះ នៅនេះអ្ហូ ហ្នឹងគេមាន គេមានអាគោក អាដី ប៉ុនគេមានប្រពន្ធអ្ហា គេមានឡានរត់ទៅថៃ ទៅអីចឹងទៅ គេមិនទទួលស្គាល់ខ្ញុំទេ(គ្រហេម)

ក៖ហើយអ៊ី អ្ហឺ...អញ្ចឹង! អ៊ីនៅមួយបងប្អូនអ៊ី កាលពីនៅកុមារភាពអ្ហា អ៊ីអាចចាំសកម្មភាពអីខ្លះ ដែលអ៊ីចូលចិត្តលេងជាមួយពួកគាត់?

ខ៖ខ្ញុំមិនសូវជាអ្នកនេះទេ! ខ្ញុំតាំងចិត្តថា ខ្ញុំគ្មានបងប្អូន មានតែម្នាក់ឯងគត់អ្ហា ខ្ញុំតាំងចិត្ត តាំងពីទូចម៉ោ មកចឹងម៉ង!

ក៖យាយធ្លាប់ឈ្មោះគ្នា រឺក៏អីដែរ?

ខ៖អើយ...បងប្អូនខ្ញុំ តែទៅហ្នឹង ដូចខ្លាអញ្ចឹង ខាំគ្នាហើយ

សត្រូវគ្នាហ្នឹង​ ខាំគ្នាហើយ

ក៖អើ...អ៊ីអ្ហើយ អញ្ចឹងអ៊ី​ អត់មានអនុស្សាវរយ៍អីជាមួយពួកគាត់អ្ហេអ៊ី?

ខ៖អត់មានអ្ហេ​ បានម្នាក់ឯងគត់!

ក៖គាត់ឈ្មោះអីខ្លះ ទាក់ទងជាមួយបងប្អូនអ៊ី ទាំងអស់គ្នាម៉ងអ្ហា?

ខ៖បងប្អូនខ្ញុំ! មួយឈ្មោះដឹប ខ្ញុំឈ្មោះម៉ាប់ហ្នឹង ហើយអាមូយទៀត ឈ្មោះឡន អាមួយទៀតឈ្មោះ ភន់ មួយទៀតឈ្មោះអាឡយ ៥នាក់ហ្នឹង!

ក៖ចាស

ខ៖តែខ្ញុំទេ ខ្ញុំដើរតែលតោលទៅ ដើរស៊ីឈ្នួលគេរកទៅ នៅជាមួយគេទៅ នៅមួយគេទៅ បើអត់ទេ ដើរចឹងទៅ រើសអេតចាយ រើសអីចឹងអ្ហៅ

ក៖ចុះអ្ហឺ...អ៊ី! ឪពុកម្តាយអ៊ីវិញ?

ខ៖គាត់ស្លាប់អស់ហើយ

ក៖គាត់ស្លាប់នៅអាយុម៉ានដែរ?

ខ៖អ្ហេ...គាត់ស្លាប់ គាត់ស្លាប់អាយុច្រើនហើយ គាត់ស្លាប់...

ក៖គាត់ស្លាប់ដោយសារជំងឺ រឺក៏គាត់ស្លាប់ដោយសារអី?

ខ៖គាត់! គាត់ស្លាប់ ម៉ែខ្ញុំ គាត់ស្លាប់នឹងជំងឺ គាត់ហត់អ្ហា! គាត់ហត់ គាត់អត់មានសមត្ថភាព ហើយបងគាត់ផ្ញើ ប្អូនគាត់ផ្ញើពីអាមេរិកម៉ោ ទប់ទល់មិនឈ្នះទេ គាត់ក្អក គាត់ហត់អ្ហា

ក៖គាត់រោគសួត គាត់ឈ្មោះអីគេ ឪពុកម្តាយអ៊ី?

ខ៖ម៉ែខ្ញុំឈ្មោះញឹប ឪខ្ញុំឈ្មោះតាឈឹម

ក៖កាលគាត់នៅរស់ គាត់ប្រកបមុខរបរអី ដើម្បីចិញ្ចឹមជីវិត?

ខ៖គាត់ធ្វើបន្លែ

ក៖អូ...

ខ៖គាត់! ខែធើស្រែ គាត់ធ្វើស្រែចឹងអ្ហា ឪពុកម្តាយខ្ញុំ មានមុខរបរ មានតែមុខរបរធ្វើស្រែ ដាំពោត ដាំសណ្តែក ដាំអីចឹង

ក៖អ៊ី កាលមុនហ្នឹង អ៊ី! ចងចាំអីគេខ្លះ ជាមួយឪពុកម្តាយអ៊ីដែរ?

ខ៖អត់ចងចាំអីទេ ដល់ពេលតែខែយើងអត់ម៉ោចឹង យើងទៅជួយធ្វើស្រែធើអីទៅ ទៅធើអីគាត់ចឹងអ្ហាណា បើមិនទៅ យើងនៅផ្ទះចឹងទៅ យើងជួយដាំបាយ ដាំទឹកច្រូតស្មៅអោយគោ ច្រូតអីចឹង មើលគោ មើលអីចឹងអ្ហៅ រកអូស ទូលអូស ដកកក់ យកមកច្រូតស្ទូង យកមកត្បាញលក់ធើកន្ទេល ធើអីចឹងអ្ហា ហើយកាលម៉ោ ជំនាន់ឪពុកនៅចឹងអ្ហា កាលពីជំនាន់នៅហ្នឹង គាត់ធើថ្នាំទៅ ហាន់ថ្នាំទៅ ហាន់អ្ហឺ...លក់ ហាន់អីចឹងអ្ហៅ ឪពុកម្តាយខ្ញុំដាំពោត ដាំអីចឹង ដាំអី! យើងចេះតែដើរ បើ! ការងាររកមិនបាន យើងស៊ីឈ្នួល ទៅប៉េះអ្ហឺ...ម្ទេស ប៉េះអីគេចឹងអ្ហៅ មានតែប៉ុហ្នឹង ផ្ទះខ្ញុំ!

ក៖ហើយទៅ...

ខ៖ខ្ញុំៗរាល់ថ្ងៃ ខ្ញុំអត់មានផ្ទះទេ នៅផ្ទះកេរ អាលូវមីប្អូន យកបាត់ហើយ យើងអត់អាដែរ

ក៖អ៊ី!ហើយទៅ ឪពុកម្តាយរបស់អ៊ី ពេលហ្នឹងមានធ្លាប់ទូន្មានប្រាប់អ៊ី អីខ្លះដែរ?

ខ៖គាត់ប្រាប់អោយយើង ចេះរកស៊ី ចេះសន្សំចៃទៅ រកអីអ៊ីណាបាន? ដល់យើងកំព្រា បើយើងចេះតែឈឺអញ្ចឹង! រាល់ថ្ងៃ រោគក្នុងខ្លូនច្រើនអ្ហា ឈឺ! សន្លាក់ដៃ សន្លាក់ជើងហ្នឹង...រកលុយទិញមិនបានអ្ហេ សូម្បីរកលុយទិញតែព្រេងក្រឡាមួយមិនបានផង អាលូវហ្នឹង! បើយើងកោសខ្យលើគេមិនបានផង បានអីរកទិញ ឈឺខ្លួនរាល់ថ្ងៃ ឈឺខ្លួនរកលុយ ទិញថ្នាំលេបមិនបានផង។

ក៖អ៊ី! អ្ហឺ...ចុះឪពុកម្តាយអ៊ី កាលពីមុនឡើយ កាលជីវិត គាត់នៅព្រះជន្នរស់អ្ហា គាត់ធ្លាប់ប្រាប់អ៊ី ពីជិវិតរបស់គាត់ កាលនៅកុមារភាពអោយអ៊ីដឹងអ្ហេ ជួបការលំបាក រឺក៏ជិវិតគាត់យ៉ាងម៉េចដែរ?

ខ៖អ្ហឺ...ខ្ញុំវេទនារហូត តាំងពីទូច តាំងប៉ប៉ិនហ្នឹងអ្ហា ធើការប៉ុហ្នឹង វេទនាចង់ងាប់ហើយ ពីទូចអ្ហា គេអោយមើលគោ គេអោយធ្វើស្មៅគោ...! ហើយគេអោយមើលប្អូនផង អីផង! រវល់តែគេធើបាប

ក៖អ៊ី! អ្ហឺ...តាំងពីទូចម៉ោ អ៊ី! ឆ្លងកាត់ការលំបាកច្រើនអ្ហា អ៊ី? ហើយអ៊ី មានបានចូលសាលារៀនសូត្រអត់?

ខ៖អត់បានរៀនអ្ហេ បើមើលតាប្អូនជាប់ ប្អូនផង ក្មួយផង បានអី ពេលរៀន? ប្អូនគាត់ម៉េម៉ាយចឹងទៅ ជួយគាត់មើលប្អូន ជួយមើលក្មួយអីចឹងអ្ហាណា ។ ម៉ែឪខ្ញុំ! គាត់ក្រ គាត់ទីទាល់ក្រហើយដែរហ្នឹង គ្រាន់បានស្រែ ធ្វើស្រែ តែគ្រាន់បានស្រូវ បានអង្ករហ្នឹងហូបចឹងទៅ ម៉ែខ្ញុំ! ពីដើមដាំម៉ាទេសចឹងទៅ គាត់ចិញ្ចាំម្ទេសលក់ចឹងអ្ហាណា មានដាំៗម្ទេសលក់ចឹងទៅ ខែពោត! ពោតទុំហ្នឹង គាត់ធ្វើពោតកំបោរលក់ចឹងទៅ (យាយកាត់៖អង្គុយខាងនេះ!)វេទនាណាស់! វេទនាអ្ហា ពួកខ្ញុំអ្ហូ អាលូវមានកូនមួយអ្ហា មានកូន! កូនវាមិនរាប់អានយើងផង កូនប្រុសទៅតាមប្រពន្ធគេ វាលែងទទួលស្គាល់យើងអ្ហា​ បានខ្ញុំលែងទៅស្រុក ខ្ញុំចេះតែដើរទៅ ងាប់ថ្ងៃណា ថ្ងៃហ្នឹងអ្ហៅ!

ក៖ហ៊ឹម! អ្ហឺ...អ៊ីចង់ទៅស្រុកវិញអ្ហាអត់?

ខ៖ចង់ទៅ យើងអត់លុយទៅ!

ក៖អ៊ី! ចង់ផ្លាស់ប្តូរមុខរបរខ្លួនឯងអ្ហេ?

ខ៖ចង់!

ក៖ចង់ធ្វើអីវិញអ៊ី?

ខ៖ធើអី ក៏ធើដែរ អោយតែមាន!

ក៖អ៊ី! មានលេខទូរស័ព្ទប្រើអ្ហេ?

ខ៖ខ្ញុំអត់ប្រើទូរស័ព្ទផង ខ្ញុំអត់ចេះប្រើអ្ហេ អត់ចេះអក្សរអ្ហេ ខ្ញុំអត់ចេះប្រើអ្ហេ

ក៖អញ្ចឹង! ហើយទាក់ទង ក្រុមគ្រួសារបងប្អូនម៉េចទៅ អ៊ី?

ខ៖អត់អ្ហេ អ្ហឺ...ខ្ញុំមិនដែលទៅទាក់ទងទេ ពេលដែលខ្ញុំមានលុយទៅ ចាំទៅៗ ពេលណាអត់លុយ ខ្ញុំមិនទៅៗ ។

ក៖អ៊ី! អញ្ចឹង អ៊ី! រាល់ថ្ងៃ នៅផ្ទះហ្នឹង អ៊ីម្នាក់ឯង រឺក៏ជួលគេ?

ខ៖នៅម្នាក់ឯង! ជួលគេ នៅម្នាក់ឯងអ្ហៅ ជួលផ្ទះគេតូចល្មមនៅអ្ហៅ! រាល់ថ្ងៃអ្ហា បើសិនជាខ្ញុំមានដើមអ្ហា រកលក់អានេះ លក់អានោះបាត់ហើយ ខ្ញុំចង់រកអាទេះអ្ហា រុញទឹក រុញអី លក់ចឹងអ្ហា ប៉ុន្តែបើអត់មានលុយ!

ក៖អ៊ី! គិតថា មានដើមប៉ុន្មានដែលអាចនឹងអោយអ៊ី ធើមុខរបរនេះបាន អ៊ីចង់បានលុយប៉ុណ្ណា

ខ៖មិនដឹងបានប៉ុណ្ណា អោយតែបានទូលក់អាទេះមួយ ហើយយើងចេះរកលុយ ចេះតែរក ទិញទឹកទិញអីលក់ ចឹងអ្ហាណា! ហើយបើអត់លុយម៉ារយលុយខ្មែរ ក៏អត់ដែរ ថ្ងៃហ្នឹងអ្ហា!

ក៖អ៊ី! សម័យកាលមុនហ្នឹង អ៊ី មានរៀបការជាមួយលោកពូអ្ហេ អ្ហីក៏ អ៊ីនៅលីវ?

ខ៖អ៊ីនៅលីវតា!

ក៖ចឹង? ហើយអញ្ចឹង! អ៊ីអត់មានគ្រួសារអ្ហេ?

ខ៖មាន! តែគ្រាន់ថា គេចាប់យើង! ធើបាបយើងចឹងអ្ហា គេបង្ខំយើងបានកូនមួយហ្នឹង!

ក៖ហ៊ឹម! ហើយកូនអ៊ី! ស្រីមួយរឺកូនប្រុស?

ខ៖កូនប្រុស!

ក៖អាយុម៉ានហើយអាលូវ?

ខ៖ឆ្នាំចរ! ម៉ានហើយ ៣០ជាងហើយអ្ហេ?

ក៖អ្ហឺ...គាត់កើតឆ្នាំណា?

ខ៖កើត...? សូម្បីតែឆ្នាំកូន ក៏មិនដឹងដែរនៀក កើត?ដឹងឆ្នាំស្អីទេ ភ្លេចបាត់ហើយ? ខ្ញុំ! សូម្បីតែអាយុ ឆ្នាំខ្លួនឯងក៏មិនចាំផងហ្នឹង!

ក៖ហ៊ឹម! ហើយចុះចឹង លក្ខណះដូចថា អ៊ី! ដែលអោយឪពុកគាត់អ្ហា រឺក៏ថា...អ្នកដែលគាត់អ្ហឺ...អ្នកដែលស្រលាញ់អ៊ី កាលលើកមុនហ្នឹងអ្ហា កាលហ្នឹង! គាត់...ដូចជាអ៊ី មានដែលទៅធ្លាប់ប្រាប់អ៊ី ថាអ៊ី មានទម្ងន់អីអ្ហេ ហើយអាលូវមានកូន?

ខ៖អត់ដឹង! គាត់ដឹង ព្រោះគាត់ធ្លាប់នៅមួយយើងអ្ហូ!​ ហើយយើងឃ្លានម៉ាជូរ គាត់ធ្លាប់ប៉េះមកអោយយើងអ្ហា ហើយម៉េចបានម៉ោឃ្លានអាហ្នឹង? ដឹងអី វិលតែចេញទឹកមាត់ សាបមាត់ ដល់អាពេលពោះខ្ញុំ កាន់តែធំទៅ ធំទៅ! ទុកអ្ហៅ កូនហ្នឹង! យកចោលក៏ពិបាកដែរ កាលហ្នឹង! ជំនាន់ហ្នឹង! គ្មានពេទ្យ​ គ្មានអីទេ ជំនាន់កូនខ្ញុំហ្នឹងអ្ហូ!​

ក៖អ្ហឺ...អញ្ចឹង! អ៊ី កើតពេទ្យឆ្មប រឺក៏ពេទ្យ?

ខ៖កើតឆ្មបហ្នឹង!

ក៖អូ...នៅពេញយើងហ្នឹង?

ខ៖នៅកំពង់ចាម។

ក៖អញ្ចឹង! កាលហ្នឹង មិនទាន់ទៅស្រុកវិញចឹង?

ខ៖អត់ទេ នៅស្រុក! អត់ទាន់ អត់ទាន់មានស្គាល់ពេញអ្ហេ កាលហ្នឹង! មានកូនអូ អត់ទាន់ស្គាល់អ្ហេ...

ក៖អូ កាលហ្នឹងនៅស្រុកអ្ហូ?

ខ៖ហ្នឹងហើយ ដើរស៊ីឈ្នួលគេ កាប់រណ្តៅ ដាំចេក តាំងពោះធំ តាំងអី តាំងហ្នឹងអ្ហា ចេះតែទៅៗ ដឹងអី។ កូនហ្នឹង! វានៅទូចអូ វាអ្ហឺ...នៅមិនទាន់ដឹងអី បីកូនយកទៅ មើលទៅដាក់ក្រាលនៅកន្ទេល ហើយទៅដាំចេកអ្ហា នៅគៀន ចម្ការចេកហ្នឹងទៅ! គេចេះតែអោយបាយរួចម៉ាពេល ម៉ាពេលអីចឹងទៅណា

ក៖ហើយកូនអ៊ី អាលូវ គាត់នៅនេះ រឺក៏នៅស្រុក?

ខ៖គាត់នៅស្រុក

ក៖គាត់រៀនទីម៉ាន?

ខ៖វារៀនបាន រៀនដល់ថ្នាក់ទៅ១២ដែរ អាលូវ! មានបានដល់ ចៅ៣ហើយ ។

ក៖ហើយអោយចិញ្ចឹមតាអ្ហេអ៊ីអ្ហេ? អោយយាយនៅនោះចិញ្ចឹម រឺក៏ម៉េច អោយនៅមូយណាគេ?

ខ៖នៅមួយប្រពន្ធវា ។ អត់ទេ! ខ្ញុំអត់មានម៉ែឪទេ ម៉ែឪស្លាប់អស់ហើយ វានៅតែពីរនាក់ប្តីប្រពន្ធវាទៅ នៅមើលកូន អីតែខ្លួនវា អីតែខ្លួនវា ចឹងទៅ!

ក៖ម៉ោ លេងអ៊ីដែរ?

ខ៖ហ៊ឹម?

ក៖បានម៉ោ លេងអ៊ីដែរ?

ខ៖អត់ដែរ អត់ដែលម៉ោទេ

ក៖ហើយអ៊ី​ ទៅស្រុកវិញអ្ហេ អ៊ីអ្ហេ?

ខ៖ខ្ញុំទៅវិញ ប៉ុន្តែខ្ញុំទៅៗ ២!៣ថ្ងៃអី ខ្ញុំម៉ោវិញហើយ ខ្ញុំមិនចេះនៅទេ ដល់យើងធ្លាប់នៅពេញ

ក៖ចាស ត្រូវហើយ យើងរកនៅណ្ណេះអ៊ី?

ខ៖ហ្នឹងហើយ ខ្ញុំថា បើសិនជាខ្ញុំមាន ខ្ញុំមានរម៉ក់រុញមួយអ្ហា ខ្ញុំអាចរស់បានអ្ហា យើងលក់ទឹកទៅ យើងលក់អីទៅ បានចឹងអ្ហាណា យើងលក់អីចឹង បានរស់ ហើយសព្វថ្ងៃ វាវេទនា រកលុយអោយតែថ្លៃផ្ទះទៅ ក៏គ្មានផងអាលូវ

ក៖ហ៊ឹម...អ៊ីអ្ហើយ ជីវិត! គឺជាការតស៊ូ តាសើរអ៊ី! ដែលខំប្រឹងរហូតដល់អាលូវ ហើយអ៊ីអ្ហឺ...អ៊ី! អតីតពុក របស់កូនអ៊ីហ្នឹង គាត់មាន ម៉ោជួយស៊ុបផត អ្ហឺ...ជួយគាំទ្រអ៊ី ទាំងការរស់នៅអ៊ី?

ខ៖ឪវាវា វេទនាដែរហ្នឹង ដូចតែខ្ញុំដែរហ្នឹង

ក៖ចុះគាត់ មានដែលម៉ោ អើត!​ ដែលអីដែរអ៊ី?គាត់...

ខ៖អត់! អត់ទេ

ក៖ចុះគាត់មានប្រពន្ធហើយអាលូវអ្ហេ?

ខ៖ គេមានប្រពន្ធហើយ!

ក៖អ៊ី! អត់ដែលទៅយាយមួយគាត់អ្ហេ?

ខ៖អត់ទេ! ព្រោះខ្ញុំមានកូន មានទម្ងន់មួយគាត់ មានកូន២ខែក្នុងពោះ វារត់ចោលខ្ញុំហ្នឹង វា! អត់ដែល មានឪពុកវាអ៊ីណា! ត!តែវាធំឡើង ទើបវាស្គាល់ឪពុកវាហ្នឹងអ្ហេ

ក៖អញ្ចឹង! ពេលហ្នឹង អ៊ីអត់បានស្រលាញ់គាត់អ៊ីណា?

ខ៖អត់ស្រលាញ់អ្ហេ គាត់ចាប់យើងហ្នឹង

ក៖ចុះអ៊ី មានធ្លាប់មានដាក់ពាក្យបណ្តឹងអ្ហេ?

ខ៖ប្តឹងតា ហើយប្តឹងបានលុយអ្ហា ម៉ាជំនាន់ហ្នឹង គេអោយគោ គេអោយគោម៉ានឹមអ្ហា បានលក់គោ លក់អីហ្នឹង! គោ...បានកូនគោមួយ លក់បានតែ៣០០០ហ្នឹង ហើយដីម៉ាជំនាន់ហ្នឹង ឃើញវាថ្លៃអ្ហា ដីម៉ាជំនាន់ហ្នឹង២ជីមាសអ្ហា ហើយខ្ញុំទិញដីម៉ាកន្លែង ហើយខ្ញុំលក់គោហ្នឹង ខ្ញុំទិញគោបានម៉ាកន្លែង បាន៣ជីមាសហ្នឹង! សូម្បីតែឪពុកម្តាយ មិនចែកដីអោយខ្ញុំផង...គេស្អប់ខ្ញុំ! ឃើញខ្ញុំប៉ុននេះហ្នឹង ប៉ុនដើរពេក ។

ក៖អញ្ចឹងរាល់ថ្ងៃហ្នឹង! ដីអីហ្នឹង ទុកអោយកូនអ៊ីអូ?

ខ៖កូននៅ យើងគ្មានអីចែកវា អោយតែបានកូន អោយតែដីប៉ុហ្នឹងនៅទៅ វារកលុយហ្នឹងទៅធើផ្ទះហ្នឹង បាននៅទៅ តែយើងតា ដែលអ្នកដើរតែលតោលអូ។ ខ្ញុំបើមានលុយ ខ្ញុំទិញអាទេះ ទិញអី ខ្ញុំរក ខ្ញុំអូសអាទេះលក់ហើយ ។

ក៖អ៊ី! កាលមុនឡើយ ផ្ទះអ៊ី មានសភាពបែបណា?

ខ៖មានសភាពស្អីទេ ដល់ពេលយើងរកមិនបានអ្ហៅ គេជេបញ្ជោរយើង អីចឹងទៅ គេយើងដេកស៊ីដោយសារគេអីចឹងទៅ អញ្ចឹង! បានខ្ញុំឈឺចិត្តអ្ហា ឈឺចិត្តអ្ហា ចឹងបានខ្ញុំវិចប៉ាវិច មកនៅហ្នឹងម៉ងម៉ោ...

ក៖ចឹង! កាលហ្នឹងអ៊ី មិនមែនផ្ទះតែឯងអ្ហេ មកនៅមួយគេទៀត?

ខ៖នៅជាមួយម្តាយឪពុក! ឪពុកម្តាយហ្នឹងអ្ហា!ផ្ទះ ណុងអ្ហា ដល់ពេលម៉ោនៅជាមួយឪពុកម្តាយណុង ដល់ពេលនេះទៅ ឪពុកម្តាយចេះតែ គាត់ចិត្តមិនបានជាមួយខ្ញុំដែរ

ក៖ហ៊ឹម!

ខ៖តែយើងធើ បានគាត់ចិត្តបាន តែយើងមិនធើទេ អត់ហើយ! បើចេះមានដី រាប់រយហិចតា គាត់អត់ចែកអោយខ្ញុំម៉ាដុំដែរ អត់សោះ កុំថាឡើយស្អី កុំបំបែងចានមួយក៏មិនអោយផង

ក៖ចុះបងប្អូនអ៊ីវិញ?

ខ​៖បងប្អូនខ្ញុំ ក៏ចិត្តមិនបានដែរ!

ក៖អត់ទេ អ្ហឺ... ដូចថាអ្ហឺ...បងប្អូនទាំងអស់ គេចែកអោយស្មើគ្នា ?

ខ៖ចែកអោយស្មើ សូម្បីតែផ្ទះហ្នឹង ប៉ាប៉ុណ្ណាណ្ណី ប៉ុនសាលាលោកអូ! បានទៅមីប្អូនពៅខ្ញុំទាំងអស់ ប្អូនបន្ទាប់ពៅហ្នឹងទាំងអស់ ចុះវាអ្នកមើលអ្នកថែអូ ហើយយើងមែនអ្នកមើលអ្នកថែអ៊ីណា យើងចេះតែដើរស៊ីឈ្នួលគេ រាល់ថ្ងៃខ្ញុំឈឺសារមុនអ្ហេណា គុំបានអង្គការគេជួយសារមុនអ្ហេណា! ព្រះយាយស៊ូ អីចឹងទៅ នែ! នុះ យកទៅវត្តតាំងកាសាំងអូ ក្រៅពីហ្នឹង ខ្ញុំឈឺឡើង...ចាប់ពីមាត់ស្បូនហ្នឹង២គ្រាប់អ្ហា ប៉ុនៗណាណ្ណីអ្ហា ហើយទៅណា ពេទ្យគេនាំទៅ ចាក់ថ្នាំធ្លាក់! រំលាយអស់អ្ហាណា រួចបានពេលហ្នឹងអ្ហា បានគេយកមនុស្សទៅរំលាយអស់អ្ហាណា មើលតែម្នាក់ទៅ ពេលដាក់ទៅ គេយកលុយហើយ នៅម៉ាហឹកហ្នឹងមែនតា គេមើលខ្ញុំឡើងជាអ្ហា មើលតែ៣ខែតា ឡើងជា ។ លើកមុនថាខ្ញុំងាប់បាត់ហើយ តាំងពីលើកមុនអូ ធ្លាប់ឈាមឡើងប៉ុនៗកដៃអូ ធ្លាក់ដុំៗឡើងប៉ុនៗកដៃ ហើយដល់ពេលហ្នឹងទៅ​ ខ្ញុំគុំតែបានព្រះយាយស៊ូហ្នឹងជួយ ពួកកូរ៉េ ហើយពួកអីៗហ្នឹងម៉ោចឹងអ្ហា ពួកកូរ៉េហ្នឹង ក៏យកខ្ញុំទៅពេទ្យ នៅវត្តតាំងកាសាំងហ្នឹង ក៏បានពួកហ្នឹងជួយខ្ញុំអ្ហេ កុំអី ខ្ញុំងាប់បាត់ហើយ ពឹងពាក់អង្គការនេះហ្នឹង មិនដែលបានអ្ហេ ថា! អ្ហឺ...សុំតែលុយទិញអាទេះមួយអូសទឹកមួយក៏មិនបានដែរ

ក៖ម៉េចចឹង?

ខ៖ហើយអ្ហឺ...គេហៅខ្ញុំទៅប្រជុំច្រើនណាស់ តែអត់បាន ទៅដល់ណាក៏ទៅ ទៅដល់ណាក៏ទៅដែរ គេថាចាំតែបើកកង់បាន បើកកង់បានអ្ហា តែបើកមិនដែលបានអ្ហេ ហើយគ្រាន់តែទឹកហ្នឹង គេបានតែគ្នាគេហ្នឹងទៅ ។ ព្រឹក! ព្រឹកហ្នឹង ខ្ញុំដើរប្រជុំ គេហៅទៅប្រជុំណា ទៅប្រជុំណា ក៏ទៅដែរ ដល់ពេលអាលូវ គេបានតែថ្លៃម៉ូតូក៏អស់ដែរ គេមិនជួយចេញយើងផង រកតែលុយទិញបាយ គ្មានផង ។ គ្រាន់តែស្នើរសុំតែទិញអាទេះមួយ ក៏គេមិនអោយផង ចាំមើលថ្ងៃនេះ ថ្ងៃណ្ណោះ ថ្ងៃនេះ ថ្ងៃណ្ណោះចឹង វាគ្មានបានទេ ខ្ញូំថាបើបានទៅ យើង! យើងចេះតែដើរអូសទឹកលក់ទៅ បើគេអត់ ចេះតែអត់ទៅ

ក៖ចុះអ៊ី កាលពីមុន មានគេជួយម៉ានអង្គការដែរ?

ខ៖អត់មានជួយអី បានម៉ារយលុយខ្មែរទេ ។ គេហៅយើងទៅប្រជុំ យើងចេះទឲតែទៅប្រជុំទៅ ហើយបើគេជួយចឹងអ្ហា គ្មាន! បើម៉ោវិញ គេដើរចែកអស់ចឹង គ្មានបានខ្ញុំមួយទេ ហើយខ្ញុំលែងដើរប្រជុំ លែងដើរអីហើយ អីក៏អត់ៗ សូម្បីស្នើរសោះ​គ្មានឈឺអ្ហេ ! អ្ហេថាអាលូវ ស្នើរសុំលុយតែ២០០០០ទិញថ្នាំលេបក៏អត់ដែរ គេថា គេគ្មានលុយទេ គេរកស៊ីតែខ្លួនគេមិនបានផង គេយាយថាចឹង!

ក៖ណា! ណាគេ ប្រធានអង្គការ?

ខ៖ម៉េម៉ាយ អនាថាគេហ្នឹង ហើយកាលមុនខ្ញុំរកទៅប្រជុំនៅខាងជើងណ្ណោះ ខាងកើតអូ ហើយមិនដែលបានស្អីម៉ាគ្រាប់អ្ហេ គេបានកង់ម្នាក់២ ម្នាក់២អូ ស្នើរគេមិនដែលបានអ្ហេ

ក៖អ៊ី! អ្ហឺ...កាលពីមុនអ្ហា ជួបការលំបាក ហើយអ៊ីអ្ហឺ...ពីមុនឈឺ! អ៊ីធ្លាប់ឈឺ ធ្លាប់អីទៀត

ខ៖ឈឺ!

ក៖អ៊ី! ទាក់ទងកំណើននៃផែនការ​ អ្ហឺ...អ៊ីមានគំរោងអី ដើម្បីកូន ដើម្បីខ្លួន​ឯងនៅថ្ងៃអនាគត?

ខ៖ខ្ញុំថា ខ្ញុំបានតែអាទេះហ្នឹង រុញលក់អីទៅអ្ហាណា!បើមានអង្គការជួយ អោយជួយអាទេះខ្ញុំមួយ មករកលុយទិញតក់ ទិញអាទេះបានទិញ ទិញផ្លែឈើដាក់អីចឹងអ្ហាណា

ក៖ចាស ចាស! ហើយអ៊ី អ្ហឺ...សំរាប់ការលំបាក ក្នុងជីវិតបស់អ៊ី តាំងពីមុនមករហូតដល់ងាលូវហ្នឹង ជួបការលំបាក អីគេខ្លះដែលធ្វើអោយអ៊ី ចងចាំអត់ភ្លេចសោះឡើយ។

ខ៖ចងចាំ ដល់ពេលយើងក្រ យើងអត់ យើងចេះតែនឹកឃើញអ្ហាណា នឹកឃើញ បើគេអោយទៅ យើងចេះតែអរគុណគេទៅ ម៉ាជីវិតទៅ គេមិនអោយយើងទៅឯណ្ណេះ ទៅណ្ណោះ ខុយងាកទៅណ្ណេះហុយ ងាកទៅណ្ណោះខុយ ហើយប៉ុន្មានថ្ងៃមុន អត់ផ្ទះដេក ដេកជញ្ជើមថ្នល់ មានផ្ទះអ៊ីណានៅ បើផ្ទះគេបិទទ្វាចោលហ្នឹង បើគេអត់លុយបង់អោយគេ គេបិទទ្វា យើងដេកក្រៅផ្ទះអ្ហាណា មូសខាំឡើងពេញអ្ហាណា ចេះតែទ្រាំទៅ

ក៖អាហ្នឹងអ៊ីចងចាំជាងគេ !

ខ៖ខ្ញុំថា ថ្ងៃក្រោយ ខ្ញុំថាមិនបាច់ហៅទៅទេ បើហៅទៅ គ្មានបានស្អីផង!​ គេចេះតែបាន បានហើយ ខ្ញុំសុំមិនដែលបានអ្ហេ គេសុំកង់បានកង់ គេបានអាទេះរុញទឹកបានរុញទឹក! ហើយបើចំណែកខ្ញុំ អត់ទទេសុទ្ធ អត់លុយខ្មែរ ហើយថ្ងៃហ្នឹងអត់លុយម៉ារយលុយខ្មែរ អត់ទាន់ អត់ទាន់ចូលផ្ទះទេ តាំងពីល្ងាចដល់ស្មាហ្នឹងអ្ហាណា អត់មានលុយអោយថ្លៃផ្ទះគេអ្ហាណា អត់ហ៊ានចូលអ្ហេ តែ៨០០០អត់មានលុយអ្ហេ!

ក៖អ៊ី! អ្ហឺ...ហើយចឹង ជីវិតបស់អ៊ី តាំងពីមុនមកដល់អាលូវហ្នឹង បានជួបរឿងការលំបាក លំបាកច្រើនជួបក្នុងជីវិតហើយ ហើយអ៊ី អ៊ីតែងតែធ្វើអី ដើម្បីលំងាប់វាដែរ?

ខ៖ធើស្អីទេ អាលូវ! វេទនាយ៉ាងនេះ គេម៉ោទៅ សុំគេម៉ាពាន់ ទិញទឹក ទិញអីផឹកចឹងទៅ បើគេអោយយក បើគេមិនអោយអត់ចឹងទៅ ក្មេងៗនៅតែរកលុយហ្នឹងបានចឹងអ្ហាណា អាអូន អោយសុំ៥០០ម៉ាអ្ហា គេអោយចឹងទៅ អោយ៥០០! គេអោយម៉ាពាន់ចឹងទៅ ។ ជីវិតខ្ញុំអ្ហូ...កំសត់អ្ហា

ក៖អ៊ី!​ពេលទំនេរ ទំនេរចូលចិត្តធើអី?

ខ៖ចូលចិត្តជួយមើលកូនគេចឹងទៅ គេទៅវៃសិច វៃអីចឹងទៅ ហើយម៉ោវិញ​ គេអោយខ្ញុំ២០០០អីចឹងទៅ គេទៅបានច្រើន គេអោយ៣០០០ចឹងទៅ ហើយទៅបានតិច គេអោយ២០០០អីទៅ អីចឹងទៅ! ទំនេរទៅ ទៅរើសកំប៉ុងអ្ហានៀក កំប៉ុងអេតចាយអ្ហា ម៉ាព្រឹកហើយ ទឹមតែរើសបានប៉ុហ្នឹង មិនទាន់បានទៅលក់ ទៅទិញបាយហូបផង ។

ក៖អ៊ី! ហើយអ៊ី ចំណង់ចំណូលចិត្តបស់អ៊ី ចូលចិត្តពិសាមុខម្ហូបអីដែរ?

ខ​៖ខ្ញុំអត់សំខាន់ទេ រឿងម្ហូប អោយតែមានបាយ មានតែបាយទៅ ហើយមានស្ពៃជ្រក់អីចឹងទៅ

ក៖ហើយ! សំរាប់ទាក់ទងជាមួយនឹងនេះ ពេលទំនេរដូចជា កាលពីមុន អ៊ីចូលចិត្តលេងល្បែងអីគេដែរ?

ខ៖អត់សោះ ខ្ញុំអត់ចេះលេងសោះល្បែង...

ក៖ដូចថានៅកុមារភាពអីចឹងអ្ហាល្បែងអ្ហា ដូចនៅកុមារភាព ល្បែងកូនក្មេងអី អ៊ីចូលចិត្តលេងអ្ហេ?

ខ៖ ចូលចិត្តតែលេងលក់ដូរ

ក៖ចឹង?

ខ៖បើយើង ស្លឹកឈើមែក មានមែក មានធាងម៉ោ យើងប៉េះធើត្រីឆ្អើរ ត្រីងៀត ត្រីអីចឹងអ្ហាណា ហ៊ឹម...ហើយយើងកាច់ផ្កាពោតអី ម៉ោ! ធើនំបញ្ចុក ធើអីចឹងទៅ

ក៖បើចឹងអ៊ី កាលនៅពីក្មេងអ្ហា មានក្តីស្រម៉ៃមានចង់ធើអីអ្ហេ?

ខ៖បងធើខាងលក់ដូរខាងអីចឹងអ្ហៅ តែគ្រាន់តែអត់មានលុយ យើងអត់ធើបាន។

ក៖ហើយអ៊ី ទាក់ទងជាមួយនឹង ចម្រៀងវិញ? អ៊ី! ចូលចិត្តស្តាប់អ្ហាអត់?

ខ៖ចូលចិត្តប៉ុនយើងអត់ចូលចិត្តច្រៀង

ក៖(សើច)

ខ៖អត់ចូលចិត្តអ្ហេ!

ក៖អ៊ី ចូលចិត្តបែបសម័យរឺបុរាណ?

ខ៖បែបបុរាណ

ក៖បទអីវិញទៅអ៊ី?

ខ៖បទ! អ្ហឺ...បទស្អីខ្លះទេ បទកាច់ផ្កាត្រកួន បទអីហ្នឹង! ឪ...ស្វាយចាន់ទី អីហ្នឹង ឪអី! ចេះតែច្រៀងរាល់ថ្ងៃ ចេះតែច្រៀងបទហ្នឹងទៅ ឡាង៉ៅៗ តែខ្លួនឯង ម្នាក់ឯងចឹងទៅ រវិលគេថាដូចឆ្កួត អ្ហា...!ឆ្កួតអ្ហា អញនៅម្នាក់ឯង ចេះតែច្រៀងទៅ ច្រៀងលេង...

ក៖កំសាន្តអារម្មណ៍ អោយវាបាត់ទុកអីខ្លះដែរ!

ខ៖អោយវាបាត់!អីខ្លះដែរ បាត់កង្វល់ក្នុងខ្លួនយើងអ្ហា

ក៖អ៊ី! រាល់ថ្ងៃ កាន់ព្រះពុទ្ធសាសនាយើង ត្រូវដើរទៅវត្តទៅអីដែរអ៊ី?

ខ៖កាន់តា! អាលូវវាអត់លុយ បើមានលុយ ខ្ញុំទៅវត្តទៅអីហើយ តាំងពីបោះឆ្នោតម៉ោ ខ្ញុំរកលុយអត់បានអ្ហា

ក៖ហើយអ៊ី! ទាក់ទងជាមួយនឹង ព្រះពុទ្ធសាសនាយើង ពេលអ៊ីជឿទៅ អ៊ីមានឥទ្ធិពលអីខ្លះរឹក៏មានថា ព្រះពុទ្ធសាសនាមានជះឥទ្ធិពលអីខ្លះ សំរាប់ផ្លូវចិត្ត ផ្លូវកាយ?

ខ៖វា...ដូចធើអោយយើងមានអារម្មណ៍យើងចេះសប្បាយ ចេះអីចឹងអ្ហា ហើយអាលូវកាលមុនខ្ញុំកាន់ខាងយាយស៊ូដែរតា​ ខ្ញុំកាន់កាន់យាយស៊ូដែរ​​ កាលមុន ប៉ុន្មានខែ៣!៤ខែហ្នឹងអ្ហា ព្រះយាយស៊ូ នៅវត្តភ្នំហ្នឹងអ្ហា ខ្ញុំអស្សាហ៍ចូលកាន់អ្ហា តែអាលូវ អត់ទេ! តាំងពីគេ លែងម៉ោ

ក៖ហើយអ៊ី ជឿលើព្រះពុទ្ធសាសនាយូរប៉ុណ្ណាដែរ?

ខ៖យ៉ី...ខាងខ្មែរយើង បើមិនជឿម៉េច?

ក៖តាំងពីដូនតា...

ខ៖ហ្នឹងហើយ ខ្ញុំតាំងពីនៅ ពីនៅទូចៗអ្ហូ! បើម៉ែខ្ញុំទៅវត្ត ខ្ញុំរត់តាមទៅហើយ អោយតែថ្ងៃសីល៍ ទៅហើយ ទៅដុតធូបថ្វាយបង្គំនៅហ្នឹងហើយ

ក៖ចុះអ៊ី មានកើតទាន់ជីដូនជីតាបស់អ៊ី បើរាប់ទាំងខាងឪពុកខាងម្តាយអ្ហេ?

ខ៖ខ្ញុំទាន់តា ខ្ញុំនៅទូចៗ មើល៍!អ្ហឺ...កាលខ្មោចខាងម្តាយគាត់ ខ្ញុំទឹមតែចេះហៅយាយទិចៗហ្នឹង រួចបើៗខ្មោចតាខ្ញុំ ខ្ញុំធំហើយ ខ្ញុំដឹងក្តីខ្ញុំធំហើយ ខ្ញុំអាយុ១៤ហើយ ។ ហ្នឹង! គាត់ស្លាប់ទៅ ហើយគាត់លក់ដីអោយខ្ញុំហ្នឹង ៣ជីមាសអ្ហា!

ក៖គាត់ឈ្មោះអីខ្លះ ជីដូនជីតាយាយ?

ខ៖ខ្មោចយាយ ខ្មោចយាយខាងម្តាយខ្ញុំ ឈ្មោះយាយជា តាជូ! អ្ហា តាកែវ ដល់ៗខ្មោច ខាងម៉ែខ្ញុំ! ឈ្មោះយាយអ៊ុត តាជួប បងប្អូនគេនៅពេញហ្នឹង! តែគ្រាន់តែគេមិនទទួលស្គាល់យើងទេ!

ក៖ហើយជីដូនជីតាអ៊ី កាលហ្នឹង! គាត់ប្រកបមុខរបរអីដែរ?

ខ៖គាត់លង្វៃតា លង្វៃតាកប្បាស គាត់ធ្វើតែកប្បាសអ្ហេ! គាត់ត្បាញក្រម៉ាលក់

ក៖ហើយកាលអ៊ីទាន់ហ្នឹង គាត់គឺជាមនុស្សបែបណាដែរ សំរាប់យាយ?

ខ៖ហើយអ្ហឺ...ជីដូនជីតាហ្នឹងមានអ្ហាណា តាកែ កប្បាស! តាកែកប្បាសអ្ហា! ម៉ែខ្ញុំគាត់ដាំ ម៉ែខ្ញូំគាត់ធើតែកប្បាសលក់អ្ហេ គាត់លង្វៃតែកប្បាស់លក់អ្ហេ គាត់ត្បាញ ក្រម៉ាលក់ហើយ ក្រម៉ាហ្នឹង ទៅជាមុងអ្ហៅ ទៅជាមុងយើងស សអូ! អំបោះអូ គាត់ត្បាញលក់ ត្បាញលក់អូ ប៉ុនគាត់ស្លាប់តា គាត់លែងត្បាញក្រម៉ា ត្បាញអី ត្បាញមុងអូ គាត់មិនដែលត្បាញ ទិញមុងគេទេ ត្បាញលក់! ធើតែមុងលក់អ្ហេ ធើតែមុខដេកអ្ហេ កាលជំនាន់ខ្ញុំហ្នឹង ខ្ញុំបានតែកន្ទេលស! កន្ទេលក្រហមលក់ហ្នឹង ដើរច្រូតកក់ ម្ងៃៗវិលៗ វាល់ល្ងាចអូ បឹងអ្ហូ ព្រោះតែទៅបឹងហ្នឹងហើយ បានគេចាប់រំលោភ...

ក៖ទៅម្នាក់ឯង?

ខ៖ពីរ បីនាក់ចឹងទៅ គេទៅៗឆ្ងាយៗពីយើងទៅ ហើយយើងអ៊ីណាទៅ ស្រែកទាន់ ស្រែកហៅគេរួច ហើយចេញទៅដល់ គេចាប់យើងសង្កត់បិទមាត់យើងជិត

ក៖អ្ហឺ...វាអញ្ចឹង! កាលហ្នឹង អសន្តិសុខផង ហើយវាអ្ហឺ...អសន្តិសុខផង ហើយអ្ហឺ...វាអីផង!

ហ្នឹងហើយ! ទៅកន្លែងហ្នឹងរៀងស្ងាត់ណាស់អ៊ី?

ខ៖ស្ងាត់ណាស់ព្រៃឆ្ងាយ...អ្ហាណា! ហើយពេលហ្នឹងឆ្ងាយមែនទែនអ្ហាណា ប្រហែលពីហ្នឹងទៅម្តុំចោមចៅអីអូ ទៅច្រូតនៅផ្ទះយើងនៅហ្នឹងអ្ហា ចោមចៅអ្ហា ហើយបើកភ្នែគឡើងទៅហើយ ហើយដាក់បាយម៉ាដុំហ្នឹង ទៅត្រសក់ចាវ ម៉ាដុំទៅហើយអ្ហាហើយ! វេទនាណាស់កាលជំនាន់ពួកខ្ញុំនុះ។

ក៖ចុះសំរាប់ជីវិតសប្បាយៗវិញ?

ខ៖អត់មានជាតិសប្បាយសោះ! តាំងពីទូច!

ក៖មានរឿងដែលថាធ្វើអោយអ៊ី មានមោទន:ភាពខ្លួនឯងអត់? ដល់ឃើញម៉ោ រីករាយសប្បាយចិត្តអីមានអ្ហេ?

ខ៖ហើយអាខែបុណ្យទាន គេលេងអាខោនលេងអីទៅ យើងកាប់អំពៅ កាប់អី! យើងយកទៅលក់ទៅ ! លក់អំពៅទៅ លក់ម៉ាកាក់ លក់ត្របែក លក់អីទៅ ជៀសណាទិញគេ យកមក! អត់មានលុយអោយគេ ចាំលក់បាន យកទៅអោយគេទៅ ក៏មានដែរ! ឃើញលុយ បើអញកំសត់ កម្រ...អ្ហាណា!

ក៖ចាស!

ខ៖វេទនាណាស់! ទូលដើរ អន្ត្រាក់ៗ អន្ត្រាក់ៗ!

ក៖ អ៊ី! ជាចុងក្រោយ អ៊ី! មានពាក្យពេជន៍អី ដើម្បីធ្វើការផ្តែផ្តាំដល់កូនចៅ ជំនាន់ក្រោយ!

ខ៖ពិបាក! មិនដឹងផ្តាំថាម៉េច? អោយគេ រកបានទៅ! អោយតែគេ ចេះកែខ្លួន គេចេះរកបានទៅ ហើយគេចេះសន្សំលុយ សន្សំកាក់ទុក ទាល់ចាស់! យើងចាស់ព្រឹត្តិ ចាស់ព្រេងទៅ! ធើម៉េច វាបានអត់ប៉ុហ្នឹងហើយ ខ្ញុំវាអត់បានចេះរៀន វាអត់ចេះ ខ្ញុំអត់បានចេះ ពិបាកយាយអ្ហា! បើខ្ញុំចេះរៀនបានខ្លះទៅ គ្រាន់បានទំនាក់ទំនងគ្នា អញ្ចេះមួយអញ្ចុះមួយអ្ហៅ។

ក៖ចាស នេះគឺជាអីដែលអ៊ី ចង់យាយប្រាប់ចឹងអ្ហាណា ហើយជាពិសេស កូនចៅបស់អ៊ីផ្ទាល់ ដែលគាត់អាចចូលស្តាប់សំលេងអ៊ី នៅហ្នឹងអី!​គាត់អាច ដឹងអំពីឪពុកម្តាយរបស់គាត់កាលពីមុនម៉ោ ដឹងពីការលំបាកបែបណា អញ្ចឹង! អ៊ីមានពាក្យពេជន៍អីដើម្បី ធ្វើការផ្តែផ្តាំដល់កូនចៅអ៊ីដែរ? អោយពួកគាត់បានស្តាប់អ្ហា?

ខ៖ចាស ខ្ញុំណែនទ្រូងអ្ហា! អោយយាយមិនរួចទេ អោយតែចេញយាយម៉ោ គឺណែនទ្រូងហើយ!

ក៖ចាស អរគុណអ៊ី! ដែលបានចំណាយពេលនៅក្នុងថ្ងៃនេះ អ៊ី! បើខាងសាលាគេចង់ដាក់សំលេងបស់អ៊ី និងរូបភាពបស់អ៊ី ក្នុងវេបសាយសាលា អោយគេជំនាន់ក្រោយ គេអាចចូលស្តាប់សំលេងអ៊ី អ៊ី! គិតម៉េចដែរ?

ខ៖ខ្ញុំសប្បាយចិត្តអ្ហា បានគេជួយខ្ញុំ ខ្ញុំអរអ្ហា ហើយខ្ញុំដៃម្ខាង ខ្ញុំបាក់តា តាំងពីនៅទូចម៉េស ធើការអីក៏មិនកើតដែរ ខ្ញូំពិកាដៃម៉ាចំហៀង ប៉ុនគ្រាន់ថា យើងធើអី យើងកោសខ្យល់ក៏បាន អីក៏បានចឹងអ្ហា តែគ្រាន់ថាយើងបត់បែន វាមិនបាន

ក៖ តែអ៊ីអនុញ្ញាតិអោយគេដាក់សំលេងអ៊ីដែរអ្ហេ និងរូបភាពបស់អ៊ីអ្ហា និងរូបភាព គេអាចចូលស្តាប់សំលេងអ៊ីថ្ងៃនេះ ?

ខ៖ដាក់ក៏...ដាក់ទៅ!

ក៖ចាស ៕